钦定古今图书集成/明伦汇编/氏族典/第092卷 > 《廖用贤尚友录》 > 于禁
## 钦定古今图书集成/明伦汇编/氏族典/第092卷 > 《廖用贤尚友录》 > 于禁

按《魏志于禁传》，“禁字文则，泰山钜平人。黄巾起，鲍信
招合徒众，禁附从焉。及太祖领兖州，禁与其党俱诣
为都伯，属将军王朗。朗异之，荐禁才，任大将军。太祖
召拜军司马，使将兵诣徐州，攻广威，拔之，拜陷阵都
尉。从征黄巾，破之，尽降其众。迁平卤校尉，录前后功，
封益寿亭侯。太祖初征袁绍，绍兵盛，禁愿为先登，太”
祖壮之，乃选步骑二千人，使禁将守延津以拒绍。太
祖引军还官渡。刘备以徐州叛，太祖东征之，绍攻禁，
禁坚守，绍不能拔。迁裨将军。后从还官渡。太祖与绍
连营，起土山相对，绍射营中，士卒多死伤，军中惧，禁
督守土山，力战，气益奋。绍破，迁偏将军。东海平，拜禁
虎威将军。禁持军严整，得贼财物，无“所私入，然以法
御下，不甚得士众心。”迁左将军，假节钺。建安二十四
年，关羽攻禁等，禁遂降，惟庞德不屈节而死。会孙权
擒羽，获其众，禁复在吴。文帝践阼，权称藩，遣禁还，帝
引见禁，须发皓白，形容憔悴，泣涕顿首。帝慰喻，拜为
安远将军。欲遣使吴，先令北诣邺，谒高陵。帝使豫于
陵屋画《关羽战克》，庞德愤怒禁降服之状。禁见，惭恚
发病薨。子圭嗣。封益寿亭侯，谥禁曰“属侯。”